Masaniello
Tomazo Anjeli, poznatiji pod nadimkom Mazanjelo (1622—16. jul 1647) je bio italijanski ribar, vođa ustanka u Napulju protiv španske vlasti 1647. godine.

Biografija 
Ulazak Španije u Tridesetogodišnji rat produbio je ekonomsku krizu u Italiji. Španija je rat finansirala delom iz poreza koje je nametnula italijanskim državama. Visoki porezi izazvali su izbijanje više ustanka u Italiji. Godine 1647. izbio je ustanak u Napuljskoj kraljevini. Novi vice-kralj vojvoda Arkosa, oporezivao je čak i voće i povrće, osnovnu hranu sirotinje. U ustanku su učestvovalo predstavnici buržoazije, zanatlije i niži slojevi. Predstavnik buržoazije bio je Đulio Đenoino, a predstavnik nižih slojeva ribar Tomazo Anjeli iz Amalfija, poznatiji pod nadimkom Mazanjelo. Ustanak je započeo 7. jula 1647. godine kao beznačajna prepirka uličnog trgovca sa sakupljačima poreza. Brzo se raširio po čitavom gradu. Vice-kralj je uzalud pokušao da umiri ustanike. Morao je potražiti utočište u tvrđavi. Grad su preuzeli ustanici. Narodne mase organizovale su demokratsku upravu koja je zvanično proklamovala vernost španskom kralju. Dana 13. juna kralj je kapitulirao i bio prinuđen da prihvati ustaničke uslove. Međutim, rok je produžio podmićivanjem i provokacijama usled čega su Mazanjela ubili nepoznati zlonamernici.

Literatura 

 S. D. Skaskin, O. L. Vajnštajn; Istorija srednjeg veka II; Naučna knjiga, Beograd 1959. str. 44.

Biografije, Italija
Revolucionari